অ্যারিথমিটিসেস প্রিন্সিপিয়া, নোভা মেথোডো এক্সপোসিটা
অ্যারিথমিটিসেস প্রিন্সিপিয়া, নোভা মেথোডো এক্সপোসিটা (নতুন নিয়মালোকে পাটিগাণিতিক মূলনীতি) গ্রন্থটি ইটালীয় গণিতবিদ এবং ভাষার পরিবর্তন বিষয়ক ইতিহাসবিদ জুসেপ্পে পিয়ানো কর্তৃক রচিত গাণিতিক যুক্তিবিজ্ঞান ও সেট তত্ত্বের ইতিহাসে ভবিষ্যৎ-প্রভাব-বিরাজকারী একটি সৃষ্টিকর্ম। ১৮৮৯ সালের এই পুরানো বইয়ে পিয়ানোর স্বতঃসিদ্ধ নামে পরিচিত স্বাভাবিক সংখ্যার আদর্শ স্বতঃসিদ্ধকরণ ছাড়াও গণিতের জগতে ব্যাপক প্রভাবশালী অথচ অনভিপ্রেত কিছু সাংকেতিক চিহ্নের প্রবর্তন করা হয়েছিল যাদের মধ্যে ছিল সেটতত্ত্বের মৌলিক অপারেশন নির্দেশক বর্তমানে বহুল ব্যবহৃত ∈, ⊂, ∩, ∪, এবং A−B এর ন্যায় কিছু প্রতীক। ১৯শ শতাব্দীর শেষদিকে ইতিমধ্যেই জ্ঞান চর্চার মাধ্যম তথা লিঙ্গুয়া ফ্রাঙ্কা হিসেবে ল্যাটিন ভাষার জনপ্রিয়তার যখন পতন ঘটেছে তখনকার মত সময়ে ল্যাটিনে এই পুস্তকটির প্রকাশ যুগের সাপেক্ষে ছিল কিছুটা অস্বাভাবিক। তা সত্ত্বেও ল্যাটিনের ব্যবহার এই রচনার বৈশ্বিক গুরুত্বের প্রতি পিয়ানোর বিশ্বাসের প্রতিফলন ঘটিয়েছে যা এখন পাটীগণিতে এবং বৈশ্বিক যোগাযোগের পাটীগণিতে[স্পষ্টকরণ প্রয়োজন] তার সবচেয়ে গুরুত্বপূর্ণ অবদান হিসেবে স্বীকৃত। পিয়ানো পরবর্তী সময়ে তার লেখাগুলো ল্যাটিন এবং তার নিজস্ব কৃত্রিম ভাষা ল্যাটিনো সিনে ফ্লেকসিওনে-তে লিখে প্রকাশ করতেন। ল্যাটিনো সিনে ফ্লেকসিওনে হচ্ছে ল্যাটিনের ব্যাকরণগতভাবে সরলকৃত রূপ।[তথ্যসূত্র প্রয়োজন] উপরন্তু তিনি ১৮৯৫ থেকে ১৯০৮ সাল পর্যন্ত ধারাবাহিকভাবে গাণিতিক প্রতীক-চিহ্নাদি প্রকাশ করতে থাকেন - সমন্বিতভাবে যেগুলো ফর্মুলারিও ম্যাথমেটিকো নামে পরিচিত।